ปภ. กระทรวงมหาดไทย เร่งสำรวจความเสียหาย ช่วยเหลือผู้ประสบภัย เหตุพายุฤดูร้อนใน 3 จังหวัด
กรมป้องกันและบรรเทาสาธารณภัย กระทรวงมหาดไทยรายงานความเสียหายจากพายุฤดูร้อน ช่วงวันที่ 27 – 28 มีนาคม 2566 มีพื้นที่ได้รับผลกระทบจากพายุฤดูร้อน 3 จังหวัด 7 อำเภอ 10 ตำบล 20 หมู่บ้าน บ้านเรือนเสียหาย 109 หลัง แบ่งเป็นจังหวัดนครพนม 67หลัง จังหวัดสกลนคร 35 หลัง และจังหวัดร้อยเอ็ด 7 หลัง ซึ่งกรมป้องกันและบรรเทาสาธารณภัยได้ประสานทางจังหวัดและหน่วยงานที่เกี่ยวข้องในพื้นที่ให้การช่วยเหลือประชาชนในเบื้องต้นแล้ว พร้อมสำรวจความเสียหายเพื่อดำเนินการช่วยเหลือตามระเบียบหลักเกณฑ์ต่อไปทั้งนี้ ประชาชนสามารถแจ้งเหตุและขอความช่วยเหลือ ทางสายด่วนนิรภัย 1784 ตลอด 24 ชั่วโมง และแอปพลิเคชัน“THAI DISASTER ALERT”